ওয়ার্ল্ড অ্যাকুয়াটিক্স

ফেদেরাসিওঁ আঁতেরনাসিওনাল দ্য নাতাসিওঁ (ফরাসি: Fédération Internationale de Natation) বা সংক্ষেপে ফিনা (FINA) তথা আন্তর্জাতিক সাঁতার সংস্থা আন্তর্জাতিক অলিম্পিক কমিটি (আইওসি) কর্তৃক স্বীকৃত একটি আন্তর্জাতিক ক্রীড়া সংস্থা। এ সংস্থাটি আন্তর্জাতিক পর্যায়ের জলক্রীড়া প্রতিযোগিতা পরিচালনার জন্য গঠিত হয়েছে। সুইজারল্যান্ডের লোজান শহরে এটির সদর দফতর অবস্থিত। বর্তমানে ফিনা পাঁচটি বিভাগে বিশ্বব্যাপী সাঁতার ও অন্যান্য জলক্রীড়া প্রতিযোগিতা পরিচালনা করছে। এগুলি হচ্ছে সাঁতার, জলে ঝাঁপ (ডাইভিং), সমকালীকৃত সাঁতার, জল পোলো এবং মুক্ত জলাশয়ে সাঁতার। ২০১৩ সাল থেকে উঁচু থেকে জলে ঝাঁপ (হাই ডাইভিং) নামে নতুন একটি বিভাগ খোলা হয়েছে। এছাড়াও সংস্থাটি প্রাপ্তবয়স্ক সাঁতারুদের নিয়ে বৈশ্বিকভাবে "মাস্টার্স" প্রতিযোগিতা পরিচালনা করে থাকে। ইতিহাস গ্রীষ্মকালীন অলিম্পিক শেষে ১৯ জুলাই, ১৯০৮ তারিখে যুক্তরাজ্যের লন্ডনের ম্যানচেস্টার হোটেল কক্ষে বেলজীয়, ব্রিটিশ, ডেনীয়, ফিনীয়, ফরাসি, জার্মান, হাঙ্গেরীয় এবং সুয়েডীয় সাঁতার সংস্থার সদস্যগণ একত্রিত হয় ফিনা গঠন করেন। বছরওয়ারী জাতীয় সংস্থাগুলোর সংখ্যা নিম্নরূপ: ১৯০৮: ৮ ১৯২৮: ৩৮ ১৯৫৮: ৭৫ ১৯৭৮: ১০৬ ১৯৮৮: ১০৯ ২০০০: ১৭৪ ২০০৮: ১৯৭ ২০১০: ২০২ আরও দেখুন বাংলাদেশ সুইমিং ফেডারেশন এশিয়া সাঁতার ফেডারেশন তথ্যসূত্র বহিঃসংযোগ www.fina.org FINA's website টেমপ্লেট:National Members of FINA টেমপ্লেট:Fina world champs টেমপ্লেট:FINA champs টেমপ্লেট:Records in swimming টেমপ্লেট:Water polo